బరువు... బొజ్జ... మారుతున్న ఆహారపు అలవాట్లతోపాటే ఈ రెండూ పెరుగుతున్నాయి. దీంతో స్లిమ్‌గా తయారుకావడానికి నానాపాట్లు పడుతున్నారు. యువతీ యువకులైతే దీనికోసం తెగ ఆరాటపడుతుంటారు. ఏదోక విధంగా బరువును, బొజ్జను తగ్గించుకోవడానికి విశ్వప్రయత్నాలు చేస్తుంటారు. ఈ రెండింటినీ దూరం చేసుకోవడానికి పెరుగు ఎంతో ఉపయోగపడుతుందని చెబుతున్నారు నిపుణులు. ప్రతిరోజూ ఒక కప్పు పెరుగు తీసుకుంటే బొజ్జ తగ్గుతుందంటున్నారు. రెండొందల గ్రాముల పెరుగులో సుమారుగా మూడొందల మిల్లీగ్రాముల క్యాల్షియం ఉంటుంది. ఈ క్యాల్షియం శరీరంలో ఉన్న కొవ్వును తగ్గించడానికి ఉపయోగపడుతుంది. అవసరమైన క్యాల్షియంను తీసుకోకపోవడంతోనే శరీరంలో కొవ్వు శాతం బాగా పెరిగిపోతోంది. ఇది ఎక్కువగా కడుపులోనే పెరుగుతుంది. కొవ్వు పెరుగుతున్న కొద్దీ బొజ్జ ముందు కొస్తుంటుంది. అలాగే బరువూ పెరుగుతుంటారు. రోజూ క్రమం తప్పకుండా ఒక కప్పు పెరుగు తీసుకుంటే ఈ రెండు సమస్యలనూ దూరం చేసుకోవచ్చు. పెరుగులో ఉన్న ప్రొటీన్లు మనకు భోజనం చేశామన్న తృప్తిని కలిగిస్తాయి. అంతేగాకుండా మనం శక్తిమంతంగా ఉండడానికి పెరుగు లేప్టీన్‌ అనే హార్మోన్‌ను పెంపొందిస్తుంది. రోజూ పెరుగు తీసుకోవడం వల్ల చిరుతిండ్ల జోలికి వెళ్లరని పరిశోధకులు చెబుతున్నారు.
baruvu... bojja... maarutunna aahaarapu alavatlathopate ee rendoo perugutunnaayi. deentho slimmega tayaarukaavadaaniki naanaapaatlu padutunnaru. yuvati yuvakulaite deenikosam tega aaraatapadutuntaaru. edoka vidhamgaa baruvunu, bojjanu tagginchukovadaaniki vishwaprayatnaalu chestuntaaru. ee rendintinii dooram chesukovadaniki perugu entho upayogapadutundani chebutunnaru nipunulu. pratiroju oka kappu perugu teesukunte bojja taggutundantunnaru. rendondala graamula perugulo sumaruga moodondala milligramula calsium untundi. ee calsium sareeramlo unna kovvunu tagginchadaaniki upayogapadutundi. avasaramaina calcianinu teesukokapovadamtone sareeramlo kovvu saatam baga perigipotondi. idhi ekkuvagaa kadupulone perugutundi. kovvu perugutunna koddi bojja mundu kostuntundi. alaage baruvuu perugutuntaaru. roojoo kramam tappakunda oka kappu perugu teesukunte ee rendu samasyalanuu dooram chesukovachhu. perugulo unna proteenlu manaku bhojanam chesamanna truptini kaligistaayi. antegakunda manam saktimantamgaa undadaaniki perugu laptine ane harmonemu pempondistundi. roojoo perugu teesukovadam valla chirutindla joliki vellarani parisodhakulu chebutunnaru.